b'\n_START_ARTICLE_\nFranz Leopold Neumann\n_START_PARAGRAPH_\nFranz Leopold Neumann (23. toukokuuta 1900 \xe2\x80\x93 2. syyskuuta 1954) oli saksalaissyntyinen vasemmistolainen poliittinen aktivisti sek\xc3\xa4 oikeus- ja valtiotieteilij\xc3\xa4, joka tunnetaan ennen kaikkea kansallissosialismin teoreettisesta analyysist\xc3\xa4. Neumann syntyi Katowicessa, opiskeli Saksassa ja Isossa-Britanniassa, ja vietti uransa loppuvaiheet Yhdysvalloissa. H\xc3\xa4n lukeutuu Frankfurtin koulukuntaan.'